
РЕПУБЛИКА БЪЛГАРИЯ
	Министерство на околната среда и водите
	
	Регионална инспекция по околната среда и водите - Плевен

ДО 
Г-Н ВИКТОР СТАНЧЕВ
ИЗПЪЛНИТЕЛЕН ДИРЕКТОР НА
„ЕЛЕКТРОРАЗПРЕДЕЛИТЕЛНИ МРЕЖИ ЗАПАД“ ЕАД
БУЛ. „ЦАРИГРАДСКО ШОСЕ“ № 28,
БЛ. „ИЗТОК ПЛАЗА“
РАЙОН „ИЗГРЕВ“
ГР. СОФИЯ, 1113

Относно: Инвестиционно предложение (ИП) за „Външно електрозахранване с кабели НН – 1 kV и преоборудване на съществуващ ТП - 300 „За военен клуб“, на ул. „Дойран” № 77, в ПИ 56722.659.847, гр. Плевен, общ. Плевен, обл. Плевен


УВАЖАЕМИ ГОСПОДИН СТАНЧЕВ,

Във връзка с Ваше уведомление с вх. №АО-2296/21.04.2026г. на РИОСВ – Плевен, за ИП „Външно електрозахранване с кабели НН – 1 kV и преоборудване на съществуващ ТП - 300 „За военен клуб“, на ул. „Дойран” № 77, в ПИ 56722.659.847, гр. Плевен, общ. Плевен, обл. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП за „Външно електрозахранване с кабели НН – 1 kV и преоборудване на съществуващ ТП - 300 „За военен клуб“, на ул. „Дойран” № 77, в ПИ 56722.659.847, гр. Плевен, общ. Плевен, обл. Плевен, попада в обхвата на чл. 2, ал. 2 от Наредбата за ОС.
1. Предвижда се преоборудване на съществуващ трансформатор (ТП) - 300 (PL_1852), сграда с идентификатор 56722.659.984.1, гр. Плевен, като се подмени съществуващия трансформатор с нов сух 630 kVA, ще се демонтира съществуващо главно разпределително табло (ГТРТ) и на негово място се монтират ново ГТТ 1250 A и 3 бр. РТ 4 х 400 A. Съществуващите кабели НН ще се присъединят към новото табло. На сградата (ДНА) в ПИ 56722.659.847, гр. Плевен, ще се монтират ново главно електромерно табло (ГЕТ) – 1 и ново ГЕТ – 2. Електрозахранването на обекта да се осъществи от табло НН на съществуващ трафопост (ТП) - 300 (PL_1852), в ПИ 56722.659.984, гр. Плевен, като се изтегли нов кабел НН до обекта в ПИ 56722.659.847, гр. Плевен. В участъка от ТП - 300 до НШ 1, кабелът ще се изтегли в съществуваща тръбна мрежа със съществуващи 8 бр. шахти, преминаваща по тротоара на бул. „Дойран“ (ПИ 56722.659.851, с НТП „За второстепенна улица“), гр. Плевен. 
От новоизградена шахта НШ-1 до НШ-2, кабелът ще се изтегли в новоизградена тръбна мрежа в ПИ 56722.659.847, гр. Плевен, изпълнена с 4 бр. PVC тръби Ø110. До НШ-2, ще се монтира ел. табло тип ТЕПО 1П, към което новият кабел да премине през метална тръба Ø108. До ново ГЕТ и НШ-2, ще се монтира още 1 бр. ел. табло (ГЕТ-2). Второто табло ще се електрозахрани от първото ел. табло (ГЕТ-1), тип  ТЕПО-1П, с нов кабел НН 1 kV. Новият кабел ще се изтегли в НШ-2 и премине до нов ГЕТ-2 през метална тръба Ø108. Съществуващият разпределителен шкаф, монтиран на западната фасада на сградата, ще се демонтира и върне на собственика. Абонатен номер 4101594276, ще се измести в ГЕТ-1 тип ТЕПО 1П. Таблото да се пломбира, заземи и заключи. Всички метални части ще се заземят.
Дължината на кабела е 158м, а дължината на трасето е 144,1м. Същото преминава по съществуваща тръбна мрежа по бул. „Дойран“ (ПИ 56722.659.851), гр. Плевен и по новоизградена такава в присъединявания ПИ 56722.659.847, гр. Плевен, общ. Плевен, обл. Плевен
За реализирането на ИП не се налага изграждане на нова техническа инфраструктура (пътища/улици, водопровод, газопровод, канал и др.). ИП не е свързано с ползване на вода, нито със заустване на производствени или битови отпадъчни води. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. 
Съгласно КАИС на АГКК, ПИ 56722.659.847, по КККР на гр. Плевен, с площ 2973 m², е урбанизирана територия, с начин на трайно ползване „За друг обществен обект, комплекс“. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 1,749 км) защитени зони от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”.
Трансформация на местообитания на видове, безпокойство или прогонване на видове животни, предмет на опазване;
Нарушаване целостта и целите на опазване на защитените зони;
Нарушаване кохерентността между съседни защитени зони;
Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 

